Peter Vavrák

Peter Vavrák (* 11. máj 1982), je slovenský šachový medzinárodný majster. Najvyššie ELO má dnes (október 2008): 2478.

Je posledným mladým šachistom, ktorého trénoval majster Šefc. Už na európskom šampionáte v Rimavskej Sobote 1992 v kategórii do 10 rokov na seba upozornil 4. miestom. Delil s Pčolom prvé miesto na Opene Prešov 1999, vyhral Open Banská Bystrica 2000. Na tri roky vysokoškolského štúdia získal šachové štipendium do Dallasu, USA. V zámorí vyhral napr. turnaj v Edmontone 2006. Po návrate a skončení štúdií skúšal dráhu šachového profesionála, no potom sa zamestnal. Zvíťazil na Open Galanta 2007, Open Tatry 2007. Na majstrovstvách SR 2007 v Banskej Štiavnici skončil 3. za Movsesianom a Markošom, v roku 2008 vo Zvolene sa stal majstrom Slovenska, za čo získal reprezentačnú nomináciu na olympiádu do Drážďan. Ako náhradník uhral solídnych 6/9. Na turnaji Pula 2008 skončil 2. a zároveň si uhral prvú normu veľmajstra.

 Iné projekty 

 Externé odkazy 
 Partie Vavráka na chessgames
 Výsledky našich na šachovej olympiáde Drážďany 2008

Kategória:Narodenia v 1982
Kategória:Slovenskí šachisti